2019 בארצות הברית

2019 בארצות הברית היא השנה בה חגגה ארצות הברית 243 שנה מיום היווסדה.

הנהגה 
 הנשיא: דונלד טראמפ (המפלגה הרפובליקנית)
 סגן נשיא: מייק פנס (המפלגה הרפובליקנית)
 יושב ראש בית הנבחרים: פול ראיין (המפלגה הרפובליקנית) עד 3 בינואר, ננסי פלוסי (המפלגה הדמוקרטית)
 מנהיג הרוב בסנאט: מיץ' מקונל (המפלגה הרפובליקנית)
 הקונגרס: הקונגרס ה-115 עד 3 בינואר, הקונגרס ה-116

אירועים בולטים 

 28 בינואר – גל קור קיצוני מכה במערב התיכון בארצות הברית ושובר שיאים שליליים של טמפרטורות.
 1 בפברואר – ארצות הברית השעתה באופן רשמי את ההסכם לפירוק הנשק הגרעיני לטווח בינוני שנחתם עם רוסיה ב-1987. לטענתו של נשיא ארצות הברית ההחלטה להשעות את ההסכם בוצעה עקב אי-עמידתה של רוסיה בתנאי ההסכם.
 12 בפברואר – ברון הסמים המקסיקני חואקין "אל צ'אפו" גוזמן נמצא אשם בכל 10 סעיפי האישום במשפט שנערך נגדו בבית משפט פדרלי בניו יורק.
 15 בפברואר – הנשיא דונלד טראמפ מצהיר על מצב חירום לאומי כדי לשחרר כספים עבור חומת הגבול המוצעת שלו.
 28-29 בפברואר – פסגת ארצות הברית–קוריאה הצפונית בווייטנאם (2019) נערכה בהאנוי, לאחר שהמנהיג העליון של קוריאה הצפונית, קים ג'ונג-און, הגיע ברכבת משוריינת על מנת לפגוש את נשיא ארצות הברית, דונלד טראמפ
 24 במרץ – התובע המיוחד רוברט מולר הגיש לתובע הכללי של ארצות הברית את דו"ח החקירה שלו, הנקרא דו"ח מולר, בעניין התערבות רוסיה בבחירות לנשיאות ארצות הברית ב-2016. הדו"ח קבע שרוסיה התערבה בבחירות, אך לא נמצאו ראיות לקנוניה של קמפיין טראמפ עם רוסיה.
 25 במרץ – נשיא ארצות הברית, דונלד טראמפ חותם על הצהרה בדבר הכרת ארצות הברית בריבונות ישראל על רמת הגולן
 30 במרץ – הנשיא טראמפ חתם על צו שעוקף את החלטת בית המשפט ומעניק היתר להקמת קו צינור קיסטון (Keystone Pipeline).
 27 באפריל – פיגוע הירי בבית הכנסת בפאוויי: פיגוע ירי על רקע אנטישמי מתרחש ב"בית הכנסת בית חב"ד"  בעיר פאוויי שבמחוז סן דייגו במדינת קליפורניה, ביום האחרון של חג הפסח. באירוע נרצחה אישה שעמדה בכניסה ונפצעו הרב גולדשטיין ועוד אדם וילדה.
 1 במאי – מיין הופכת למדינה הראשונה האוסרת על מכירת מכולות קלקר.
 4 במאי – לראשונה בתולדות ארצות הברית, הזוכות בתחרות היופי של מיס אמריקה, מיס Teen USA, ו-Miss USA הן כולן נשים שחורות.
 14 במאי – סן פרנסיסקו הופכת לעיר האמריקאית הראשונה האוסרת שימוש בטכנולוגיית זיהוי פנים.
 30 במאי – ניו המפשייר הופכת למדינה ה-21 בארצות הברית שמבטלת את עונש המוות.
 31 במאי – עובד עירייה ממורמר מבצע פיגוע ירי  בבניין עירוני בווירג'יניה ביץ' שבמדינת ווירג'יניה. באירוע נרצחים 11 בני אדם, וארבעה נפצעו.
 25 ביוני – סן פרנסיסקו הופכת לעיר הגדולה ביותר בארצות הברית שאוסרת על מכירת סיגריות אלקטרוניות.
 6 ביולי – איש העסקים והמיליארדר ג'פרי אפשטיין נעצר בהאשמות פדרליות על סחר מין של קטינים בפלורידה ובניו יורק. הוא גם הואשם שנתן שוחד בסך 350 אלף דולרים, במטרה להדיח עדים להימנע מלהעיד נגדו בפרשת הסחר בקטינים למטרות מין.
 17 ביולי – ברון הסמים המקסיקני חואקין "אל צ'אפו" גוזמן נידון גוסמן למאסר עולם ולעוד 30 שנות מאסר. בנוסף, נקנס בסכום של כ-12.6 מיליארד דולר.
 28 ביולי – פיגוע ירי המוני מבוצע בקליפורניה ב"פסטיבל השום של גילרוי" . באירוע נרצחו שלושה אנשים ותריסר נפצעו.
 3 באוגוסט – פיגוע הירי באל פאסו: לפחות 20 הרוגים בסניף וולמארט באל פאסו, טקסס, ארצות הברית. היורה נעצר
 4 באוגוסט – פיגוע הירי בדייטון: תשעה בני אדם נרצחו ו-27 נפצעו בירי המוני שבוצע בפאב "נד פפרס" בעיר דייטון שבאוהיו.
 10 באוגוסט – איש העסקים והמיליארדר ג'פרי אפשטיין התאבד בבית המעצר העירוני שבמנהטן, ניו יורק ,  12 ימים לאחר שהוסר מתוכנית שמירה כבדה (Suicide watch) שהוצבה עליו עקב ניסיון התאבדות קודם.
 6 בספטמבר – בעקבות שלושה מקרי מוות ממליץ המרכזים לבקרת מחלות ומניעתן (CDC) על איסור השימוש בסיגריות אלקטרוניות.
 9 בספטמבר – המפקח הכללי של קהילת המודיעין האמריקאית מייקל אטקינסון מיידע לראשונה את וועדת המודיעין של הבית על תלונה "דחופה" ו"אמינה" מצד חושף שחיתות בדבר שיחת טלפון שהתרחשה לכאורה ב-25 ביולי 2019 בה הבטיח הנשיא דונלד טראמפ לנשיא אוקראינה וולודימיר זלנסקי 250 מיליון דולרים אם יפתח מחדש חקירה נגד האנטר ביידן, בנו של סגן הנשיא לשעבר ג'ו ביידן. הבית הלבן מכחיש כי עשה דבר לא תקין ומסרב לשחרר את התלונה.
 19 בספטמבר – 30 חקלאים אפגניים נרצחו ו-40 נוספים נפצעו בהתקפת מל"ט אמריקני בפרובינציית נאנגרהאר שבאפגניסטן.
 24 בספטמבר – יו"ר הבית ננסי פלוסי מודיעה על תחילת הליך ההדחה הרשמי נגד הנשיא טראמפ.
 25 בספטמבר – הבית הלבן משחרר פרטים על שיחת הטלפון שהתקיימה ב-25 ביולי בין הנשיא טראמפ לוולודימיר זלנסקי בו ביקש טראמפ מנשיא אוקראינה לחקור את המועמד של המפלגה הדמוקרטית לנשיאות ג'ו ביידן.
 1 באוקטובר – נפתח הקופי שופ הראשון בארצות הברית שמתמחה במכירת קנאביס, בלוס אנג'לס שבמדינת קליפורניה.
 3 באוקטובר – הנשיא טראמפ קורא לאוקראינה ולסין לחקור את סגן הנשיא לשעבר ג'ו ביידן ואת בנו האנטר ביידן.
 26 באוקטובר – חוסל מנהיג דאעש אבו בכר אל בגדאדי במבצע אמריקאי צבאי בסוריה.
 20 בדצמבר – הוקם כוח החלל של ארצות הברית המתמקד בפעילות בחלל. הכוח הוקם בצו נשיאותי של דונלד טראמפ.

נפטרו 
(:קטגוריה:אמריקאים שנפטרו ב-2019)

 15 בינואר – קרול צ'אנינג, שחקנית קולנוע, תיאטרון וטלוויזיה, זמרת וקומיקאית אמריקאית (נולדה ב-1921)
 17 בינואר – מרי אוליבר, משוררת אמריקאית זוכת פרס הספר הלאומי ופרס פוליצר (נולדה ב-1935)
 19 בינואר – נייתן גלייזר, סוציולוג יהודי אמריקאי, מראשי הנאו-קונסרבטיבים ו"האינטלקטואלים של ניו יורק" (נולד ב-1923)
 7 בפברואר – ג'ון דינגל, פוליטיקאי אמריקאי (נולד ב-1926)
 15 בפברואר – לי רדזיוויל, אשת חברה אמריקאית, מנהלת יחסי ציבור ושחקנית (נולדה ב-1933)
 16 בפברואר – דון ברג, קופץ במוט אמריקאי (נולד ב-1935)
 21 בפברואר – פיטר טורק, מוזיקאי מלחין ושחקן אמריקאי, הידוע בעיקר כקלידן והגיטריסט של המאנקיז. (נולד ב-1942)
 23 בפברואר – איירה גיטלר, עיתונאי, מבקר והיסטוריון ג'אז יהודי אמריקאי (נולד ב-1928)
 25 בפברואר – ג'נט אסימוב, סופרת מדע בדיוני אמריקאית, פסיכיאטרית ופסיכואנליטיקאית (נולדה ב-1926)
 28 בפברואר – אנדרה פרווין, פסנתרן, מלחין ומנצח אמריקאי ממוצא יהודי (נולד ב-1929)
 1 במרץ – קווין רוש, אדריכל אמריקאי-אירי זוכה פרס פריצקר (נולד ב-1922)
 1 במרץ – קתרין הלמונד, שחקנית אמריקאית זוכת 2 פרסי גלובוס הזהב (נולדה ב-1929)
 2 במרץ – אוגדן ריד, דיפלומט אמריקאי ונציג בקונגרס האמריקאי, כיהן כשגריר ארצות הברית בישראל (נולד ב-1925)
 4 במרץ – לוק פרי, שחקן אמריקאי (נולד ב-1966)
 16 במרץ – ברברה האמר, יוצרת סרטים אמריקאית פמיניסטית (נולדה ב-1939)
 16 במרץ – דיק דייל, גיטריסט אמריקני שנחשב לממציא סגנון ה"סרף רוק" (נולד ב-1937)
 18 במרץ – אפרים גוטמן, רב ישראלי, יליד רומניה, שנודע כרבם של יהודי רומניה בישראל (נולד ב-1928)
 18 במרץ – ג'רי קוב, טייסת אמריקאית (נולדה ב-1931)
 6 באפריל – ריצ'רד גרין, פסיכיאטר, עורך דין וסקסולוג אמריקני (נולד ב-1936)
 7 באפריל – סימור קאסל, שחקן קולנוע אמריקאי (נולד ב-1935)
 9 באפריל – אלווין ראלף ברלקמפ, מתמטיקאי אמריקאי, פרופסור באוניברסיטת קליפורניה בברקלי (נולד ב-1940)
 13 באפריל – פול גרינגרד, נוירולוג אמריקאי ממוצא יהודי, חתן פרס נובל לפיזיולוגיה או לרפואה (נולד ב-1925)
 14 באפריל – ג'ין וולף, סופר מדע בדיוני ופנטזיה ומהנדס מכונות אמריקאי (נולד ב-1931)
 19 באפריל – פסח סלבוסקי, צייר ישראלי, יליד ארצות הברית (נולד ב-1947)
 21 באפריל – קן קרצ'בל, שחקן טלוויזיה אמריקאי (נולד ב-1935)
 25 באפריל – ג'ון האבליצ'ק, כדורסלן אמריקאי (נולד ב-1940)
 28 באפריל – ריצ'רד לוגאר, פוליטיקאי אמריקאי (נולד ב-1932)
 29 באפריל – אלדון ברג'וול, קצין בדרגת מייג'ור גנרל ששירת כמפקד כוח דלתא (נולד ב-1947)
 29 באפריל – ג'ון סינגלטון, במאי קולנוע, תסריטאי ומפיק אמריקאי (נולד ב-1968)
 11 במאי – פגי ליפטון, שחקנית יהודייה-אמריקאית (נולדה ב-1946)
 13 במאי – דוריס דיי, שחקנית קולנוע אמריקאית (נולדה ב-1922)
13 במאי – סטנטון פרידמן, פיזיקאי גרעין אמריקני יהודי, סופר ומרצה (נולד ב-1934)
 14 במאי – אליס ריבלין, כלכלנית אמריקאית (נולדה ב-1931)
 14 במאי – טים קונוויי, שחקן וקומיקאי אמריקאי (נולד ב-1933)
 16 במאי – איי אם פיי, אדריכל סיני-אמריקאי, זוכה פרס פריצקר (נולד ב-1917)
 16 במאי – אשלי מסארו, מתאבקת ודוגמנית אמריקאית (נולדה ב-1979)
 17 במאי – הרמן ווק, סופר ומחזאי יהודי-אמריקאי (נולד ב-1915)
 24 במאי – מארי גל-מאן, פיזיקאי אמריקאי (נולד ב-1929)
 27 במאי – ביל באקנר, שחקן בייסבול (נולד ב-1949)
 27 במאי – רוברט ברנשטיין, מו"ל ופעיל זכויות האדם אמריקאי (נולד ב-1923)
 30 במאי – פרנק לוקאס, סוחר הרואין וראש פשע מאורגן אמריקאי (נולד ב-1930)
 30 במאי – ת'אד קוקרן, פוליטיקאי אמריקאי חבר המפלגה הרפובליקנית (נולד ב-1937)
 11 ביוני – מרטין פלדסטיין, כלכלן יהודי-אמריקאי (נולד ב-1939)
 12 ביוני – סילביה מיילס, שחקנית קולנוע אמריקאית (נולדה ב-1924)
 16 ביוני – פרנסין שפירו, פסיכולוגית יהודייה-אמריקאית שיצרה ופיתחה את שיטת EMDR (נולדה ב-1948)
 17 ביוני – גלוריה ואנדרבילט, אמנית, סופרת ומעצבת אופנה אמריקאית (נולדה ב-1924)
 26 ביוני – מקס רייט, שחקן אמריקאי (נולד ב-1943)
 27 ביוני – פיטר וסטרגור, מלחין ותאורטיקאי מוזיקה אמריקאי (נולד ב-1931)
 2 ביולי – לי איאקוקה, תעשיין אמריקאי (נולד ב-1924)
 6 ביולי – קמרון בויס, שחקן אמריקאי (נולד ב-1999)
 9 ביולי – רוס פרו, מיליארדר אמריקאי, שנודע בעיקר כמי שהיה פעמיים (ב-1992 וב-1996) מועמד עצמאי לתפקיד נשיא ארצות הברית (נולד ב-1930)
 9 ביולי – ריפ טורן, שחקן קולנוע אמריקני זוכה פרס אמי (נולד ב-1931)
 16 ביולי – ג'ון פול סטיבנס, שופט בית המשפט העליון של ארצות הברית (נולד ב-1920)
 26 ביולי – ראסי טיילור, מדבבת אמריקאית (נולדה ב-1944)
 27 ביולי – רוברט שריפר, פיזיקאי אמריקאי, חתן פרס נובל לפיזיקה (נולד ב-1931)
 1 באוגוסט – בארי יוגארט, סופר אמריקאי (נולד ב-1934)
 2 באוגוסט – והאקן דאדריאן, היסטוריון וסוציולוג ארמני-אמריקאי (נולד ב-1926)
 3 באוגוסט – מייק טרוי, שחיין אמריקאי (נולד ב-1940)
 3 באוגוסט – סטיבן גובזר, פיזיקאי אמריקאי ופרופסור לפיזיקה באוניברסיטת פרינסטון (נולד ב-1972)
 5 באוגוסט – טוני מוריסון, סופרת אמריקאית, כלת פרס נובל לספרות לשנת 1993 (נולדה ב-1931)
 10 באוגוסט – ג'פרי אפשטיין, איש עסקים ומיליארדר יהודי-אמריקאי (נולד ב-1953)
 16 באוגוסט – פיטר פונדה, שחקן קולנוע אמריקאי (נולד ב-1940)
 30 באוגוסט – ואלרי הרפר, שחקנית טלוויזיה, קולנוע ותיאטרון אמריקאית (נולדה ב-1939)
 31 באוגוסט – עמנואל ולרשטיין, סוציולוג נאו-מרקסיסטי יהודי-אמריקאי (נולד ב-1930)

קישורים חיצוניים

הערות שוליים